**НАРОДНО ЧИТАЛИЩЕ „ ПРОСВЕТА ЛОЗЕН – 1906 „**

**У С Т А В**

Глава първа: ОБЩИ ПОЛОЖЕНИЯ

Чл.1 Читалище „ Просвета Лозен – 1906” е самоуправляващо се културно-просветно сдружение,изпълняващо и държавни задачи в областта на културата.

Чл.2/1/ Читалището е юридическо лице с нестопанска цел с наименование НАРОДНО ЧИТАЛИЩЕ „ Просвета Лозен”,което допълнително да се изписва и на чужд език.

/2/ Всяко писмено изявление от името на читалището трябва да съдържа неговото наименование ,седалище,адрес,данни за регистрацията,данъчен номер и булстат.

Чл.3 / 1/ Читалището е юридическо лице,отделно от членовете си ,учредено съгласно разпоредбите на Закона за юридическите лица с нестопанска цел,Закона за Народните Читалища,Устава и Решението на Общото събрание.

/2/ Читалището е приемник и наследник на учреденото през 09.06.1906 година Културно просветно дружество и преименувано през 1996 година в читалище „Просвета”

/3/ Читалището отговаря за задълженията си със своето имущество.

/4/ Членовете на читалището не отговарят за задълженията му.Членовете отговарят за задълженията на читалището само до размера на предвидените в този Устав имуществени вноски.

Чл.4 НЧ „Просвета Лозен” има за свое седалище и адрес на управление: село Лозен,община Стражица.

Чл.5 Читалището е не политическа организация и в неговата дейност могат да участват без ограничение на възраст,пол,политически и религиозни възгледи и етническо самосъзнание.

Чл.6 Читалището не е ограничено със срок или друго условие.

Глава втора: ЦЕЛИ И ЗАДАЧИ

Чл.7/1/ Целите на читалището са да работи за развитието и обогатяването на културния живот на хората от село Лозен и съседните райони,да запазва и развива обичаите и традициите на българския народ,да буди интерес към знания с оглед на развитието на личността и приобщаване на хората към ценностите и постиженията на науката,изкуството и културата,да бъде средище за духовен живот и материална култура на населението в селото и региона,за да работи за възпитаване и утвърждаване на националното самосъзнание.

/2/ Да допринася за развитието на гражданското общество и за засилване на гражданското участие за решаване на общозначими проблеми на местно ниво,да работи за преодоляване на междуетническите проблеми и за осигуряване на равнопоставеност на различните социални групи,да способства за социалното интегриране и личностното развитие на хора от местната общност.

/3/ Да осигурява благоприятни условия за устойчиво развитие на местната общност,чрез разработване и осъществяване на проекти и програми.

Чл.8 За постигане на целите посочени в предмета на дейност,читалището извършва следните дейности:

Точка 1 Урежда и поддържа библиотеката съвременни форми за информация и разпространение на знания.

Точка 2 Развива и подпомага любителското художествено творчество.

Точка 3 Събира и разпространява знания за родния край.

Точка 4 Развива самостоятелно или в сътрудничество с други организации спомагателна стопанска дейност.

Точка 5 Осъществява обучение на деца,младежи,лица в трудоспособна възраст

Точка 6 Осъществява социални дейности и услуги.

Точка 7 Читалището осъществява дейност в обществена полза,като ще разходва имуществото си за постигане на определените в Устава цели.

Глава трета : ЧЛЕНСТВО В ЧИТАЛИЩЕТО:

Чл.9 Членството в читалището е свободно за всички дееспособни граждани без ограничение,щом те работят за постигане на целите на читалището и защитават неговите интереси.

Чл.10/1/ Членовете на читалището са индивидуални,колективни и почетни.

/2/ Индивидуалните членове на читалището са действителни и спомагателни.

Чл.11 Действителни индивидуални членове могат да бъдат всички лица,които са навършили 18 години и редовно заплащат членския си внос,определен с решение на Общото събрание на читалището.

Чл.12 /1/ Кандидатите за действителни индивидуални членове подават молба до настоятелството на читалището,с което декларират ,че желаят да станат членове на читалището и ще работят за постигане на неговите цели.

Чл.13 Спомагателни индивидуални членове на читалището са всички лица,които не са навършили 18 години и работят за постигане на целите на читалището.Те могат да бъдат освободени от плащането на членски внос или да го заплатят с намалени размери,съобразно решението на Общото събрание.

Чл.14 Членовете на читалището имат право да:

Точка 1 Да участват в управлението на читалището,да бъдат избирани в неговите органи на управление

Точка 2 Да осъществяват контрол върху работата на читалището и органите на управление

Точка 3 Да бъдат информирани за дейността на читалището

Чл.15 Членовете на читалището са длъжни:

Точка 1 Да внасят членския си внос

Точка 2 Да спазват Устава на читалището и да работят за постигане на неговите цели

Точка 3 Да работят за увеличаване на имуществото на читалището и издигане на неговия обществен авторитет

Чл. 16 Членството в читалището се прекратява:

Точка 1 Едностранно волево излияние до читалищното настоятелство

Точка 2 Поради неплащане на членски внос

Чл.17 Отпадане на членството е налице,когато има системно невнасяне на членски внос и неучастие в работата на читалището.Отпадането се констатира от настоятелството по документи с решение,с което се прекратява членството.

УПРАВЛЕНИЕ

Чл. 18 Органи на управление на Читалище „Просвета Лозен – 1906”

Върховен орган на читалището е Общото събрание.Общото събрание се състои от всички членове на читалището,имащи право на глас.

1. Общо събрание
2. Настоятелство

Чл.19 Правомощия на ОБЩОТО СЪБРАНИЕ:

Изменя и допълва Устава,избира и освобождава членовете на Настоятелството ,Проверителната комисия и Председателя.Приема вътрешни актове необходими за организацията на дейността на читалището.

Изключва членове на читалището.Приема основни насоки на дейността на читалището.Взема решение за членуване или за прекратяване на членство в читалищния съюз.Приема бюджета на читалището.Приема годишния отчет ,определя размера на членския внос.

Чл.20 Редовно Общото събрание се свиква по решение на Настоятелството най-малко веднъж годишно.Извънредно Общо събрание се свиква по решение на Настоятелството,по искане на Проверителната комисия и на една трета от членовете на читалището.Поканата за събиране трябва да съдържа дневния ред,датата,часа и мястото на провеждането му и кой го свиква.Тя трябва да бъде получена не по късно от седем дни преди датата на провеждане.Същия срок на общодостъпни места трябва да бъде обявено и съобщение за събранието.Общото събрание е законно,ако присъстват най малко половината от имащите право на глас членове на Читалището.При липса на кворум събранието се насочва за друга дата,не по рано от една седмица.В този случай събранието е законно колкото и членове да се явят.Решенията по чл.15 ал.1 точки 1,4,10,11 и 12 се вземат с мнозинство най малко две трети от всички членове.Останалите решения се вземат с мнозинство повече от половината от присъстващите членове.

Чл.21 Ръководен орган на Читалището е Настоятелството,което се състои от нечетен брой членове /3,5,7/ избрани за срок от три години,без роднински връзки помежду си,по права и сребрена линия до 4 степен.

Правомощие на НАСТОЯТЕЛСТВОТО:

Точка 1 Свиква Общото събрание

Точка 2 Осигурява изпълнение на решенията на Общото събрание

Точка 3 Подготвя,изнася в Общото събрание проект за бюджета на Читалището и утвърждава щата му.

Точка 4 Подготвя и изнася в Общото събрание отчет за дейността на читалището

Точка 5 Назначава Секретар на Читалището и утвърждава длъжностната му характеристика.

Точка 6 Читалище „Просвета Лозен – 1906” се представлява от Председателя.Той е член на Настоятелството и се избира от Общо събрание за срок от три години.

Правомощия на ПРЕДСЕДАТЕЛЯ:

Точка 1 Организира дейността на читалището съобразно закона,устава и решенията на Общото събрание.

Точка 2 Свиква и ръководи заседанията на Настоятелството и Председателства Общото събрание.

Точка 3 Ръководи текущата дейност на читалището.

Точка 4 Периодично отчита дейността си пред Настоятелството.

Точка 5 При официално отсъствие Председателя може да делегира правомощията си на Секретаря на читалището след изричното му упълномощаване за това.

Чл.23 Секретаря на читалище” Просвета Лозен – 1906 „ се назначава по решение на Настоятелството на щатна длъжност по КТ и по право става член на Настоятелството.

Секретаря организира,пряко ръководи работата на читалището.Внася предложения и проекти за творческата работа на читалището и Настоятелството.Води преките контакти с обществеността ,със съставите към читалището ,както и с отделните членове на Настоятелството.Отчита работата си пред Председателя или пред Настоятелството.

Чл.24 Проверителната комисия се състои най малко от трима членове.

Те се избират за срок от три години.Членове на Проверителна комисия не могат да бъдат лица,които са в трудово правни отношения в читалището или са роднини на членове на Настоятелството по права линия-съпрузи,братя,сестри и роднини по сватство от първа степен.При констатиране на нарушения Проверителната комисия уведомява Общото събрание на читалището а при данни за извършени престъпления и органите на Прокуратурата.

Чл.25 Не могат да бъдат избирани членове на Настоятелството и Проверителната комисия ,които са осъждани на лишаване от свобода.

ИМУЩЕСТВО И ФИНАНСИРАНЕ

Имуществото на читалището се състои от правна собственост и други вещни права,вземания,ценни книжа.

Чл.26 Читалище Просвета Лозен набира средства от следните източници:

1. Членски внос
2. Културно просветна дейност
3. Субсидии
4. Дарения и завещания

Чл.27 С решение на Настоятелството се определя представител на читалището в Общинската комисия за разпределение на предвидените в Държавния и Общински бюджет –средства за читалищна дейност.При недостиг на средства за ремонт и поддръжка на читалищната сграда,средствата се осигуряват от Общината.

Чл.28 Материалната база на Читалище „Просвета Лозен-1906 „се състои от недвижимо имущество .Недвижимото имущество не може да се ипотекира.

ОБЩИ РАЗПОРЕДБИ

Чл.29 Официален празник на читалището е 24-ти май.

Чл.30 Читалището има кръгъл печат с графично изображение на НЧ „ Просвета Лозен -1906 „ село Лозен.

Настоящият Устав на НЧ „Просвета Лозен-1906 „ е приет от Общото събрание състояло се на 09.01.2017година и е подписан от членовете на читалището съгласно списък неразделна част от Устава.

СЕКРЕТАР: ПРЕДСЕДАТЕЛ: